Anna Wielgosz

Anna Wielgosz (o.s. Sabat, s. 9. marraskuuta 1993) on puolalainen keskimatkojen juoksija. Hän on EM-pronssimitalisti 800 metrin juoksussa.

Wielgosz sijoittui vuonna 2018 Berliinin EM-kilpailuissa 800 metrin juoksussa kuudenneksi ajalla 2.01,26. Vuonna 2019 hän karsiutui Dohan MM-kilpailujen välierissä. Vuonna 2021 hän karsiutui sisäratojen EM-kilpailujen välierissä ja Tokion olympialaisten alkuerissä. Vuonna 2022 hän karsiutui Eugenen MM-kilpailujen välierissä ajalla 2.00,51. Münchenin EM-kilpailuissa 2022 hän saavutti pronssia ajalla 1.59,87.

Wielgoszin ennätys 800 metrin juoksussa on 1.59,84, jonka hän juoksi Chorzówissa kesäkuussa 2022. Se oli ensimmäinen kerta, kun hän alitti kahden minuutin rajan, ja toinen alitus tapahtui EM-kilpailuissa 2022. Sisäradoilla Wielgosz on parhaimmillaan juossut ajan 2.02,79 Toruńissa maaliskuussa 2021.

Lähteet 

Puolalaiset keskimatkojen juoksijat
Vuonna 1993 syntyneet
Elävät henkilöt